2005O0016 — EL — 01.01.2007 — 001.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:

▼B

ΚΑΤΕΥΘΥΝΤΉΡΙΑ ΓΡΑΜΜΉ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

της 30ής Δεκεμβρίου 2005

σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο («TARGET»)

(ΕΚΤ/2005/16)

(2006/21/ΕΚ)

Άρθρο 1

Ορισμοί

1. Για τους σκοπούς της παρούσας κατευθυντήριας γραμμής:

▼M1

▼B

2. Το διοικητικό συμβούλιο της ΕΚΤ μπορεί να τροποποιεί κατά διαστήματα τα παραρτήματα της παρούσας κατευθυντήριας γραμμής. Μπορεί επίσης να εκδίδει συμπληρωματικά κείμενα που περιέχουν, μεταξύ άλλων, τεχνικούς όρους και προδιαγραφές για το TARGET. Οι παραπάνω τροποποιήσεις και τα συμπληρωματικά κείμενα αρχίζουν να ισχύουν ως αναπόσπαστο μέρος της παρούσας κατευθυντήριας γραμμής την ημερομηνία που καθορίζει το διοικητικό συμβούλιο της ΕΚΤ, κατόπιν κοινοποίησης στις ΕθνΚΤ.

Άρθρο 2

Περιγραφή του TARGET

1. Το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων σε Συνεχή Χρόνο είναι ένα σύστημα διακανονισμού σε συνεχή χρόνο για το ευρώ. Αποτελείται από τα εθνικά ΣΔΣΧ, το μηχανισμό πληρωμών της ΕΚΤ και το μηχανισμό διασύνδεσης. Τα ΣΔΣΧ μπορούν να συνδέονται με το ΤΑRGET μέσω του μηχανισμού διασύνδεσης ή βάσει διμερούς σύνδεσης.

2. Τα ΣΔΣΧ μη συμμετεχόντων κρατών μελών μπορούν να συνδέονται με το TARGET εφόσον πληρούν τα ελάχιστα κοινά χαρακτηριστικά που καθορίζονται στο άρθρο 3 και είναι σε θέση να επεξεργάζονται το ευρώ παράλληλα με το οικείο εθνικό νόμισμα. Κάθε σύνδεση ΣΔΣΧ μη συμμετέχοντος κράτους μέλους με το TARGET προϋποθέτει τη σύναψη σύμβασης με την οποία οι ενδιαφερόμενες εθνικές κεντρικές τράπεζες συμφωνούν ότι προσχωρούν στους κανόνες και τις διαδικασίες του TARGET που αναφέρονται στην παρούσα κατευθυντήρια γραμμή (και, ανάλογα με την περίπτωση, στις ειδικότερες ρυθμίσεις και τροποποιήσεις που περιλαμβάνονται στην εν λόγω σύμβαση).

▼M1

3. Όταν μία εξ αποστάσεως ΕθνΚΤ και πιστωτικά και άλλα ιδρύματα εγκατεστημένα στο οικείο κράτος μέλος συμμετέχουν εξ αποστάσεως στο ΣΔΣΧ μιας ΕθνΚΤ υποδοχής σύμφωνα με τους κανόνες ΣΔΣΧ του εν λόγω ΣΔΣΧ, εφαρμόζονται, επιπρόσθετα, οι ακόλουθες ειδικές διατάξεις:

▼B

Άρθρο 3

Ελάχιστα κοινά χαρακτηριστικά των εθνικών ΣΔΣΧ

Κάθε ΕθνΚΤ διασφαλίζει ότι το εθνικό της ΣΔΣΧ πληροί τα χαρακτηριστικά που καθορίζονται παρακάτω.

α) Κριτήρια πρόσβασης

β) Νομισματική μονάδα

Κάθε διασυνοριακή πληρωμή διενεργείται σε ευρώ.

γ) Κανόνες τιμολόγησης

δ) Χρόνος λειτουργίας

ε) Κανόνες πληρωμής

στ) Ενδοημερήσια πίστωση

Άρθρο 4

Ρυθμίσεις για διασυνοριακές πληρωμές που διενεργούνται μέσω του μηχανισμού διασύνδεσης

Οι διατάξεις του παρόντος άρθρου εφαρμόζονται στις ρυθμίσεις για διασυνοριακές πληρωμές που έχουν διενεργηθεί ή που πρόκειται να διενεργηθούν μέσω του μηχανισμού διασύνδεσης.

α) Περιγραφή του μηχανισμού διασύνδεσης

Προκειμένου να καταστεί δυνατή η επεξεργασία των διασυνοριακών πληρωμών μέσω του TARGET, η ΕΚΤ και κάθε ΕθνΚΤ διαθέτουν πρόσβαση σε κάποιο επιμέρους τμήμα του μηχανισμού διασύνδεσης. Τα επιμέρους τμήματα του μηχανισμού διασύνδεσης συνάδουν με τους τεχνικούς όρους και τις προδιαγραφές που περιέχονται στην ιστοσελίδα της ΕΚΤ (www.ecb.int) και ενημερώνονται κατά διαστήματα.

β) Άνοιγμα και λειτουργία λογαριασμών διασύνδεσης κεντρικών τραπεζών στις ΕθνΚΤ και στην ΕΚΤ

γ) Υποχρεώσεις της αποστέλλουσας ΕθνΚΤ/ΕΚΤ

δ) Υποχρεώσεις της λαμβάνουσας ΕθνΚΤ/ΕΚΤ

ε) Μετάβαση της ευθύνης για τις εντολές πληρωμής

Η ευθύνη για την εκτέλεση μιας εντολής πληρωμής μεταβαίνει στη λαμβάνουσα ΕθνΚΤ/ΕΚΤ κατά το χρόνο της λήψης θετικής επιβεβαίωσης της ίδιας από την αποστέλλουσα ΕθνΚΤ/ΕΚΤ.

στ) Σύστημα διαχείρισης λαθών

ζ) Σχέση με τον παροχέα υπηρεσιών δικτύου

Άρθρο 4α

Ρυθμίσεις για διασυνοριακές πληρωμές που διενεργούνται μέσω μίας ΕθνΚΤ παροχής υπηρεσιών

Οι διατάξεις του παρόντος άρθρου εφαρμόζονται στις ρυθμίσεις για διασυνοριακές πληρωμές που έχουν διενεργηθεί ή που πρόκειται να διενεργηθούν βάσει διμερούς σύνδεσης.

α) Περιγραφή της σύνδεσης

Όταν διενεργείται ορισμένη διασυνοριακή πληρωμή βάσει διμερούς σύνδεσης:

β) Άνοιγμα και λειτουργία λογαριασμού για τη συνδεδεμένη ΕθνΚΤ

γ) Υποχρεώσεις και ευθύνες της ΕθνΚΤ παροχής υπηρεσιών και της συνδεδεμένης ΕθνΚΤ

δ) Σύστημα διαχείρισης λαθών

Στις συνδεδεμένες ΕθνΚΤ εφαρμόζεται το σύστημα που καθορίζεται στο άρθρο 4 στοιχείο στ).

ε) Σχέση με τον παροχέα υπηρεσιών δικτύου

Η συνδεδεμένη ΕθνΚΤ συνδέεται με τον παροχέα υπηρεσιών δικτύου ή διαθέτει σημείο πρόσβασης σε αυτόν. Εναπόκειται στη συνδεδεμένη ΕθνΚΤ να αξιώσει αποζημίωση από τον παροχέα υπηρεσιών δικτύου, εάν υποστεί ζημία λόγω παράβασης των εφαρμοστέων συναφών κανόνων· η συνδεδεμένη ΕθνΚΤ υποβάλλει την όποια αξίωσή της απευθείας στον παροχέα υπηρεσιών δικτύου.

στ) Ενημέρωση των συμμετεχόντων

Όλες οι ΕθνΚΤ ενημερώνουν τους συμμετέχοντες στα ΣΔΣΧ τους ότι η θετική επιβεβαίωση την οποία εκδίδει μία ΕθνΚΤ παροχής υπηρεσιών σε σχέση με διασυνοριακές πληρωμές που έχουν ως αποδέκτες συμμετέχοντες στο ΣΔΣΧ συνδεδεμένης ΕθνΚΤ βεβαιώνει την πίστωση του λογαριασμού που η τελευταία τηρεί στην ΕθνΚΤ παροχής υπηρεσιών, αλλά όχι την πίστωση του λογαριασμού που ορισμένο λαμβάνον μέλος τηρεί στη συνδεδεμένη ΕθνΚΤ. Στο βαθμό που κρίνεται αναγκαίο οι ΕθνΚΤ τροποποιούν αναλόγως τους οικείους εθνικούς κανόνες ΣΔΣΧ.

Άρθρο 5

Διατάξεις για την ασφάλεια

Κάθε ΕθνΚΤ τηρεί τις διατάξεις που διέπουν την πολιτική, τους όρους και τους ελέγχους που αφορούν την ασφάλεια του TARGET, διασφαλίζοντας το ίδιο και για το οικείο εθνικό ΣΔΣΧ. Η ΕΚΤ διασφαλίζει το ίδιο και για το μηχανισμό πληρωμών της ΕΚΤ.

Άρθρο 6

Κανόνες επιθεώρησης

Οι εσωτερικοί επιθεωρητές της ΕΚΤ και των ΕθνΚΤ αξιολογούν τη συμμόρφωση προς τα λειτουργικά, τεχνικά και οργανωτικά χαρακτηριστικά, συμπεριλαμβανομένων των διατάξεων για την ασφάλεια, όπως ειδικότερα ορίζεται για τα οικεία επιμέρους τμήματα και για τις ρυθμίσεις του TARGET που αναφέρονται στην παρούσα κατευθυντήρια γραμμή.

Άρθρο 7

Διαχείριση του TARGET

1. Η διεύθυνση, η διαχείριση και ο έλεγχος του TARGET υπάγονται στην αρμοδιότητα του διοικητικού συμβουλίου της ΕΚΤ. Το διοικητικό συμβούλιο μπορεί να καθορίζει τους όρους και τις προϋποθέσεις υπό τις οποίες τα συστήματα διασυνοριακών πληρωμών, εκτός των εθνικών ΣΔΣΧ, μπορούν να κάνουν χρήση των διασυνοριακών διευκολύνσεων του TARGET ή να συνδέονται με αυτό.

2. Σε κάθε ζήτημα που αφορά το TARGET το διοικητικό συμβούλιο της ΕΚΤ επικουρείται από την επιτροπή συστημάτων πληρωμών και διακανονισμού (Payment and Securities Settlement Committee, PSSC) και την επιμέρους ομάδα εργασίας της για τη διαχείριση του TARGET (TARGET Management Working Group, TMWG), η οποία αποτελείται από εκπροσώπους των ΕθνΚΤ για τα εθνικά ΣΔΣΧ.

3. Η καθημερινή διαχείριση του TARGET ανατίθεται στο συντονιστή της ΕΚΤ για το TARGET και στους υπεύθυνους διακανονισμού των ΕθνΚΤ:

Άρθρο 8

Μηχανισμός αποζημίωσης του TARGET

1. Γενικές αρχές

β) Ο μηχανισμός αποζημίωσης του TARGET εφαρμόζεται σε όλα τα εθνικά ΣΔΣΧ (είτε αυτά είναι συνδεδεμένα με το TARGET μέσω του μηχανισμού διασύνδεσης είτε βάσει διμερούς σύνδεσης) και στο μηχανισμό πληρωμών της ΕΚΤ και είναι διαθέσιμος για όλα τα μέλη του TARGET (συμπεριλαμβανομένων όσων συμμετέχουν σε εθνικά ΣΔΣΧ συμμετεχόντων κρατών μελών που δεν είναι αντισυμβαλλόμενοι σε πράξεις νομισματικής πολιτικής του Ευρωσυστήματος και όσων συμμετέχουν σε εθνικά ΣΔΣΧ μη συμμετεχόντων κρατών μελών) για κάθε πληρωμή (εγχώρια και διασυνοριακή, αδιακρίτως) που διενεργείται μέσω του TARGET. Σύμφωνα με τους όρους που διέπουν τη χρήση του μηχανισμού πληρωμών της ΕΚΤ («Terms and Conditions governing the use of the EPM»), όπως αυτοί δημοσιεύονται στο δικτυακό τόπο της ΕΚΤ και ενημερώνονται κατά διαστήματα, ο μηχανισμός αποζημίωσης του TARGET δεν εφαρμόζεται σε πελάτες του μηχανισμού πληρωμών της ΕΚΤ.